stanford-oval/wikipedia huggingface dataset:
חיידר אל-עבאדי
הערות שוליים

↑  Luke Harding, Haider al-Abadi: from exile in Britain to Iraq's next prime minister, The Guardian, ‏11 August 2014
↑  Mohamed Madi, Haider al-Abadi: A new era for Iraq?, BBC News, ‏9 September 2014
1 2 3  חיידר סעיד, ממשלת עבאדי: קרן אור אחרונה בשמיים מכוסים בעננים, סיאסאת ערביה 11, נובמבר 2014, עמ' 88–96 (בערבית)
↑  Harith Hasan Al­‐Qarawee, Sectarian Identities, Narratives and Political Conflict in Baghdad, The Levantine Review 4, 2016-01-05, עמ' 177 doi: 10.6017/lev.v4i2.9160
1 2  חיידר עלי חוסיין, "עיראק באסטרטגיה הרוסית", מג'לת ג'יל: א־דראסאת א־סיאסיה ואלעלאקאת א־דוליה 22, מרץ 2019, עמ' 23–36 (בערבית)
↑  מוסטפא עבד א־רסול אחמד, חשיבותו הגיאו-אסטרטגית של חבל כורדיסטן העיראקית, מג'לת אלמוסתנסריה ללדראסאת אלערביה ואלדוליה 50, 2015, עמ' 262–287 (בערבית)
↑  Haider al-Abadi vows to use law to control Kurds, Al Jazeera, ‏28 September 2017
↑  Katie Klain and Lisel Hintz, A Series of Miscalculations: The Kurdish Referendum and its Fallout, ReliefWeb, ‏19 December 2017
↑  Rhys Dubin, Baghdad Stops Flights to Erbil, Kurds Talk ‘Unilateral’ Independence, Foreign Policy, ‏29 September 2017
↑  Reuters, Turkey's Erdogan, Iraq's Abadi to Discuss Iraqi Kurdish Referendum, Voice of America, ‏17 September 2017
↑  Huthifa Fayyad, Renewed Saudi-Iraq ties ‘to rival Iran’s influence’, Al Jazeera, ‏25 October 2017
↑  עידן בריר, המספידים טעו בגדול: עיראק - סיפור הצלחה, באתר ynet, 26 במרץ 2018
↑  Agencies, Iraq parliament elects nominee of pro-Iran list as speaker, Times of Israel, ‏15 September 2018
↑   טים ארנגו, מאות מפגינים פרצו לפרלמנט בבגדאד והסתלקו לאחר זמן קצר. אבל למה בעצם?, באתר הארץ, 3 במאי 2016
| --- | --- |
בקרת זהויות :  NLI: 987012331202005171  GND: 1116060396  LCCN: n2022032769  NTA: 371637139  VIAF: 20147663015660551722   WorldCat (עם VIAF): 20147663015660551722
ישיבת רש"י

| --- | --- |


 בעלי תפקידים
 ראש הישיבה:  הרב חייקל מילצקי
 תלמידים
 :  350 
 מיקום
 מיקום:  יש"א ברכה 35, שכונת הבוכרים
 קואורדינטות:  31°47′29″N 35°13′09″E﻿ / ﻿31.791386569957°N 35.21916160107°E﻿ / 31.791386569957; 35.21916160107
 www.yeshivatrashi.com
  (למפת ירושלים מוגדלת) ישיבת רש"י(למפת ירושלים רגילה) ישיבת רש"י(למפת הרי ירושלים רגילה) ישיבת רש"י(למפת הרי ירושלים מוגדלת) ישיבת רש"י
 
ישיבת רש"י
ישיבת רש"י היא ישיבה גדולה חרדית לנוער מתמודד חרדי. הסניף המרכזי שלה ממוקם בירושלים בשכונת הבוכרים ולומדים בו כשלוש מאות וחמישים תלמידים. בראשות הישיבה מכהן מייסד הישיבה הרב חייקל מילצקי.
הרב מילצקי בכתיבת אות בספר תורה
היסטוריה

עם גדילתו של הציבור החרדי התרחבה תופעת ה"נושרים" ולא היה לנושרים מקום המספק מסגרת תומכת ותנאים מקילים. בין הישיבות הוותיקות מסוג זה הן "שערי יושר" בראשות הרב משה גולדשטיין, רשת ישיבות "מבקשי השם" בראשות הרב נתן צבי קופולוביץ ,"דרך ה'" בראשות הרב ברוך צבי גרינבוים, וישיבת רש"י.
בסוף שנות ה-90 הכיר חייקל מילצקי, אז אברך צעיר בגילאי ה-30, מספר נערים נושרים ופתח עבורם מסגרת ישיבתית למספר שעות ביום ברחוב צפניה בירושלים סמוך למקום מגוריו, במבנה של ישיבה המיועדת לבחורים ממוצא צרפתי שנקראה ישיבת רש"י ונסגרה מספר שנים קודם לכן. עם השנים הישיבה גדלה והעתיקה את מקומה לרחוב ישא ברכה בירושלים.
לישיבת רש"י כמה סניפים. הסניף המרכזי הוא בירושלים, אליו מגיעים בחורים בשלב הראשוני על מנת לבחון את התאמתם. בסניף לומדים כ-150[דרושה הבהרה] תלמידים. סניפים נוספים ברחוב בליליוס בירושלים ובמושב תפרח.
ראש הישיבה הרב מילצקי מוסר שיעורים בכל הסניפים.
בדצמבר 2018 גייסה הישיבה בקמפיין מימון המונים כחמישה מיליון שקלים.
טענות על אלימות בישיבה

ב-17 בספטמבר 2021 פורסם תחקיר בעיתון הארץ הכולל עדויות אנונימיות של מספר בוגרים על "אלימות, השפלות תכופות ועיסוק נרחב במין" בין כותלי הישיבה. בתגובה לתחקיר הגיבו בישיבת רש"י כי "מטבע הדברים ומורכבות המקרים בהם מטפל צוות ישיבות רש"י, בודדים מתוך אלפי בני הנוער עשויים לצאת מרוצים פחות. והדברים המתוארים בכתבה מופרכים, משוללי יסוד ומנותקים בצורה קיצונית מהקשרם", כמו כן, מספר בוגרי הישיבה יצאו להגנתה וטענו שמדובר בשיטת חינוך שאולי לא מתאימה לכל אחד אך אינה כפי המשתמע בתחקיר. בנוסף, פורסם ב"הארץ" מאמר דעה שכלל עדות מאם לבוגר הישיבה בו היא מתארת את אופי הישיבה ומסבירה שישיבת רש"י מיועדת לנוער נושר במצבים מורכבים, ובשורה התחתונה ראש הישיבה מציל בני נוער רבים מהידרדרות לפשע.
הערות שוליים

↑  אסף מלחי, חנוך לנער על פי דרכו: מסגרות חינוך חלופיות לנערים חרדים מחקר מדיניות 152, המכון הישראלי לדמוקרטיה, 2020, עמ' 81
↑  אלי רוטמן, צפו ברגעי השמחה: כך חגגו בישיבת רש"י את הצלחת קמפיין גיוס ההמונים, ‏27.12.2018
↑  כיכר השבת, ‏הישיבה שמצילה בחום ואהבה - מתגייסת 'בשבילו', באתר כיכר השבת, 25 בדצמבר 2018(הקישור אינו פעיל, 29.9.2021)
↑   אהרן רבינוביץ, הם העריצו את הרב, עשו כל מה שביקש ועכשיו הם מבינים מה באמת קרה בישיבה, באתר הארץ, 17 בספטמבר 2021
↑  בוגרי ישיבת רש"י זועמים על התחקיר נגד הרב מילצקי, באתר אקטואליק, ‏2021-09-19
↑   אתי קצבורג, ישיבת רש"י, בלי פירושים, באתר הארץ, 25 בספטמבר 2021
סאם ריידר

| --- | --- |

 לידה:  25 ביוני 1989 (בן 35) מלדון, הממלכה המאוחדת 
 מוקד פעילות:  בריטניה בריטניה
 תקופת הפעילות:  מ-2009 
 מקום לימודים:  St John Payne Catholic School, Chelmsford, Colchester Institute 
 סוגה:  מוזיקת פופ, הארד רוק, פופ רוק, גלאם מטאל, מוזיקה אלטרנטיבית, רוק, אינדי פופ 
 שפה מועדפת:  אנגלית 
 כלי נגינה:  גיטרה 
 חברת תקליטים:  פרלופון 
 www.sam-ryder.com
 פרופיל ב-IMDb
 חתימה:  
 
סאם ריידר (באנגלית: Sam Ryder; נולד ב-25 ביוני 1989) הוא זמר בריטי. התפרסם בעיקר בפלטפורמת הטיקטוק בתקופת הסגר הראשון עקב מגפת הקורונה. ב-10 במרץ 2022 הכריזה רשות השידור הבריטית, BBC, כי הוא נבחר לייצג את הממלכה המאוחדת באירוויזיון 2022, שתקיים בטורינו. הוא הגיע למקום השני עם השיר "Space Man".
שנותיו הראשונות

ריידר נולד במחוז אסקס, שמוקם במזרח אנגליה, בשנת 1989. בין השנים 2000–2007 למד בבית הספר הקתולי סנט ג'ון פיין בעיר צ'למספורד. הוא החל לשיר כשהיה ילד, וקיבל השראה להמשיך בקריירת המוזיקה לאחר שראה הופעה חיה של להקת הרוק הקנדית סם 41.
ריידר הוא מעריץ של תחרות הזמר של האירוויזיון. כנער נהג לראות מדי שנה את אירועי התחרות יחד עם משפחתו בפרוורי אסקס. עבודתו הראשונה הייתה מסירת טפסים ומסמכים עבור The Essex Chronicle.‏
יש לו אחות שמתגוררת בסידני שבאוסטרליה, והוא מבקר אותה בקביעות. ריידר הצהיר כי לאחר שראה את להקת לורדי זוכה באירוויזיון 2006, הוא החל לנגן בגיטרה.
קריירה

בשנת 2009 החל לעבוד כגיטריסט וכזמר בתעשיית המוזיקה. בגיל 19 הקים את להקת The Morning After, שאיתה הוציא לאור שני אלבומי אולפן. לאחר פירוק הלהקה ב-2010 יצא ריידר לסיבוב ההופעות כגיטריסט של הלהקה הקנדית Blessed by a Broken Heart. בשנת 2012 הוא החל לעבוד כסולן הראשי החדש של הלהקה, והוציא איתה את האלבום Feel the Power. הוא עזב אותה ב-2013, והחל לעבוד כסולן של להקת הרוק האמריקאית Close Your Eyes. ריידר הוציא איתה אלבום אחד בשם Line in the Sand, ופרש ב-2014.
לאחר סיום עבודתו עם הלהקות ריידר המשיך בקריירה שלו כאמן סולו. ב-2016 נסע לנאשוויל שבטנסי כדי להקליט את אלבום הבכורה שלו. על-אף שסיים את כל תהליכי ההקלטה, האלבום לא יצא לאור מעולם. במשך תקופה עבד ריידר כזמר בחתונות ובמועדונים.
ריידר התפרסם באמצעות פלטפורמת הטיקטוק, שם החל לפרסם סרטונים שלו שר במהלך הסגר הראשון של מגפת הקורונה במרץ 2020. הוא נחשף למאות אלפי משתמשים באפליקציה, ביניהם סיה, ג'סטין ביבר, אלישיה קיז ואלטון ג'ון. עד סוף שנת 2020 הפך ריידר לאמן הבריטי הפופולרי ביותר בפלטפורמה. מאוחר יותר חתם חוזה הקלטות עם חברת התקליטים פרלופון ועם המפיק המוזיקלי דייוויד מיי. בשנת 2021 יצא לאור המיני-אלבום הראשון שלו, The Sun's Gonna Rise, שזכה ל-100 מיליון השמעות ברחבי העולם.
ריידר כתב את "Space Man" במהלך מגפת הקורונה, לפני שנבחר לייצג את הממלכה המאוחדת באירוויזיון 2022. בינואר 2022 שלח את השיר ל-TaP Music ול-BBC, ובאותו החודש נענה להצעתם לייצג את המדינה באירוויזיון. ב-10 במרץ 2022 הכריזה רשות השידור הבריטית באופן רשמי, BBC, כי ריידר נבחר לייצג את הממלכה המאוחדת באירוויזיון 2022, שהתקיים בטורינו שבאיטליה, עם השיר "Space Man".‏ בין החודשים מרץ–מאי הופיע ברחבי היבשת על מנת לקדם את שירו.
ב-12 במאי 2022 שידרה רשות השידור הבריטית סרט תיעודי בשם Sam Ryder: Road to Eurovision, שהיה זמין ב-BBC iPlayer וביוטיוב. בסרט הוצג המסע של ריידר עד לאירוויזיון. ב-14 במאי ביצע את "Space Man" בגמר התחרות. הוא הגיע למקום השני עם 466 נקודות (283 מהשופטים ו-183 מהקהל). הוא הפך לנציג הבריטי שצבר את מספר הנקודות הגבוה ביותר אי פעם בהיסטוריית המדינה בתחרות האירוויזיון. ריידר השיג את התוצאה הגבוהה ביותר של הממלכה המאוחדת מאז אירוויזיון 2002, שם הגיעה למקום השלישי. הוא אף זכה בפרס התקשורת של פרסי מרסל בזנסון.
ביוני 2022 ביצע ריידר את "Space Man" בקונצרט יובל הפלטינה למלכות אליזבת השנייה. באותו החודש הופיע בתוכנית הריאליטי הבריטית Celebrity Gogglebox ובתוכנית האירוח ההולנדית Hit It.‏ ריידר היה מופע החימום של פאלומה פיית', לואיס קפלדי וראג-אנ'-בון מאן. הוא בעצמו יצא לסיבוב הופעות ראשון בין אוקטובר לנובמבר 2022.
ביולי ביצע את המנון הממלכה המאוחדת בגרנד פרי בריטניה. בין החודשים יולי–אוגוסט הופיע במספר פסטיבלי מוזיקה שונים ברחבי ארצות הברית וקוריאה הדרומית. It will be followed up with a UK and Ireland tour for 2023. ב-19 באוגוסט הוציא את הסינגל "Somebody", שהגיע למקום ה-77 במצעד הסינגלים הבריטי. אלבום הבכורה שלו, There's Nothing but Space, Man! יצא לאור ב-18 בנובמבר.
ב-2 בספטמבר 2022 הוציא את "Living Without You", שיתוף פעולה עם סיגלה ודייוויד גטה. ב-3 בספטמבר ביצע את "Somebody to Love" של קווין לצד בריאן מיי ורוג'ר טיילור בקונצרט מחווה לטיילור הוקינס באצטדיון וומבלי בלונדון.
חיים אישיים

ריידר הוא טבעוני מוצהר. הוא נמצא במערכת יחסים עם בת-זוגו לויס גאסקין-ברבר. השניים פתחו בר מיצים טבעוני בשנת 2017 בשם "Lone Wolves". הם סגרו אותו ב-2019 והפכו אותו לבית קפה טבעוני בשם "Café Bijou". הוא הצהיר כי השראותיו המוזיקליות הן אלטון ג'ון, דייוויד בואי וקווין. ריידר מאמין בקיומם של חייזרים, ואף שקל להיות אסטרונאוט. הוא טוען כי בעברו ראה עב"ם כשהיה בהוואי.
דיסקוגרפיה > אלבומי אולפן

| שם | פרטים |
| --- | --- |
There’s Nothing But Space, Man!:  יצא לאור: 14 באוקטובר 2022  חברת תקליטים: פרלופון  פורמט: הורדה דיגיטלית, סטרימינג
דיסקוגרפיה > מיני-אלבומים

| שם | פרטים |
| --- | --- |
‏ The Sun's Gonna Rise:  יצא לאור: 2021  חברת תקליטים: פרלופון  פורמט: הורדה דיגיטלית, סטרימינג
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס אמי האמנותי | המוזיקה והמילים המקוריות הטובות ביותר | "Fought & Lost" | מועמדות |  |
מארי קולדוול

| --- | --- |

 לידה:  18 בדצמבר 1890 בוגוטה, קולומביה 
 פטירה:  1 ביולי 1972 (בגיל 81) פישקיל, ארצות הברית 
 מדינה:  ארצות הברית 
 השכלה:  אוניברסיטת קולומביה (1921)  בקולג' המערבי לנשים באוקספורד 
 מעסיק:  אוניברסיטת קולומביה 
 פרסים והוקרה:  מדליית גרוון-אולין (1960) 
 
מרי לטישה קולדוול (באנגלית: Mary Lititia Caldwell; 18 בדצמבר 1890 – 1 ביולי 1972) הייתה כימאית אמריקאית. קולדוול זכתה במדליית גרוון בשנת 1960 והייתה לפרופסור הראשונה והיחידה באותו הזמן במכון לכימיה של אוניברסיטת קולומביה. מרכז עבודתה ומחקריה היו סביב אנזים העמילאז, אנזים המפרק את העמילן למולקולות סוכר בצמחים ובעלי חיים. קולדוול שימשה כמקור השראה מדעי מרכזי לנשים צעירות רבות.
קורות חיים

קולדוול נולדה בבוגוטה שבקולומביה בשנת 1890 למילטון וסוזנה קולדוול, שהיו מיסיונרים אמריקאים. קולדוול ומשפחתה עברו לארצות הברית כשעלתה לתיכון. קולדוול נולדה בתקופה בה לא היה מקום לנשים בעולם המדע והיו מספר מועט של נשים בעלות הישגים בתחום המדעים והכימיה בפרט. במהלך לימודיה של קולדוול בתיכון המדענית מארי קירי זכתה בשני פרסי נובל, אך עיקר מקור השראתה ושאיפתה לעולם הכימיה היה ממקור אחר, ממשפחתה. במשפחתה של קולדוול שמו את החינוך כיעד מרכזי, וכל הילדים נהפכו למורים או מלומדים במקצועם. בשנת 1913 קולדוול סיימה את התואר הראשון שלה בקולג' המערבי לנשים באוקספורד (אנ'), אוהיו. לאחר התואר היא עבדה כמרצה לכימיה ובשנת 1917 קודמה למשרת עוזרת פרופסור. היא סיימה תואר שני בשנת 1919 והשלימה את הדוקטורט שלה בשנת 1921 באוניברסיטת קולומביה.
לאחר סיום הדוקטורט שלה, הצטרפה קולדוול לצוות האוניברסיטה ושימשה כמורה, חוקרת, מרצה ואחראית מחלקה. בשנת 1948 היא קודמה לתואר פרופסור, והייתה לאישה הראשונה והיחידה באותו הזמן בעלת תואר של פרופסור בפקולטה לכימיה של אוניברסיטת קולומביה. במהלך עבודתה כמרצה, קולדוול שימשה כמקור השראה מרכזי לנשים צעירות רבות. בזמן שהיו מספר מצומצם של נשים בעולם הכימיה, היא עודדה את הסטודנטיות שלה להמשיך בלימודיהן, ואף להפוך לכימאיות וביולוגיות בעצמן.
בשנת 1959 קולדוול פרשה מאוניברסיטת קולומביה. היא עברה לגור בפישקילפישקיל (אנ'), ניו יורק. פרט לעבודתה, לקולדוול היו מספר תחביבים. היא הייתה קרובה מאוד למשפחתה ושמרה על קשר קרוב וחם עם אחיה ובני הדודים שלה. היא אהבה מאוד גננות ונהגה לטייל עד שבעקבות הנכות השרירית שלה, שאילצה אותה להשתמש בכיסא גלגלים, היא נאלצה להפסיק לטייל. באחד ביולי, 1972 נפטרה קולדוול, כאשר הייתה בת 81, באזור מגוריה שבפישקיל, ניו יורק.
מחקרה

מחקרה של קולדוול עסק באנזים עמילאז. אנזים הוא חלבון המצוי ביצורים חיים ותפקידו למזרז תהליכים ותגובות כימיות בין חומרים. תפקיד העמילאז הוא לזרז את תהליך פירוק הפחמימות למולקולות סוכר בצמחים ובבעלי חיים. עמילאז נמצא בעיקר בבלוטות הרוק ובלבלב. קולדוול חקרה את עמילאז שמקורו בלבלב של חזיר, שהוא מקור עשיר במיוחד לייצור עמילאז. הנושא שהטריד את קולדוול היה שחומרים שהיו זמינים לאדם על מנת לעקוב אחר פעילות העמילאז, לא היו טהורים מספיק ולא היה ניתן לקבוע בדיוק גבוה מספיק את היציבות והפעילות של העמילאז, והבדיקות היו יכולות להיות מוטות בשל נוכחותם של חומרים מעוררי תגובה אחרים. קלדוול שאפה לפתח שיטה חדשה ומדויקת יותר המאפשרת מעקב אחר פעילות העמילאז. שיטות אלו הפכו בהדרגה לשיטות הסטנדרטיות המיושמות במעבדות אמריקאיות ואירופאיות. כמו כן, שיטות אלו הותאמו כך שיוכלו לשמש לעבודה גם עם אנזימים אחרים. מחקרה של קולדוול זכה בתמיכה ומענקים של קרנות וארגונים שונים.
הישגים ופרסים

לאחר שקולדוול השלימה את התואר השני שלה וקיבלה את הדוקטורט היא נשארה לעבוד באוניבסיטת קולומביה בתור מרצה. בהמשך קיבלה קולדוול תואר של פרופסור לכימיה והייתה לפרופסורית הראשונה והיחידה במכון לכימיה באוניברסיטת קולומביה באותו זמן. בנוסף, בשנת 1961, קיבלה קולדוול תואר דוקטור למדעים (DSc) מאוניברסיטת קולומביה.
בשנת 1960, לאחר שפרשה ממקצועה כפרופסור באוניברסיטת קולומביה, זכתה קולדוול במדליית גרוון. מדליית גרוון מוענקת מדי שנה על ידי האגודה האמריקאית לכימיה, לכימאית תושבת ארצות הברית אשר תרמה תרומה בולטת לתחום הכימיה. קולדוול קיבלה את הפרס על פיתוח שיטה גנרית המאפשרת חקירת פעולת אנזימים בצורה מדויקת הרבה יותר. שיטה זו נפוצה כיום ונעשה בה שימוש נרחב באמריקה ואירופה.
הערות שוליים

1 2 3  Benjamin F. Shearer, Barbara Smith Shearer, Notable women in the physical sciences : a biographical dictionary, Westport, Conn. : Greenwood Press, 1997, ISBN 978-0-313-29303-0
↑  Mary Letitia Caldwell, archive.md, ‏2013-10-15
↑  "MARYL. CALDWELL OF COLUMBIA DIES". The New York Times (באנגלית אמריקאית). 1972-07-03. ISSN 0362-4331. נבדק ב-2021-12-21.
1 2  Mary Caldwell - Chemistry Encyclopedia - proteins, www.chemistryexplained.com
| --- | --- |
בקרת זהויות :  GND: 1020193409  ISNI: 0000 0003 6662 883X  VIAF: 232496189   WorldCat (עם VIAF): 232496189
ג'ונתן גלייזר

| --- | --- |

 לידה:  26 במרץ 1965 (בן 59) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1993
 עיסוק:  במאי, תסריטאי, במאי וידאו קליפים
 מקום לימודים:  אוניברסיטת נוטינגהאם טרנט 
 פרסים והוקרה:  פרס המוזיקה של MTV  לאפקטים הטובים ביותר (4 בספטמבר 1997)  פרס אגודת מבקרי הקולנוע של בוסטון לבמאי הטוב ביותר (10 בדצמבר 2023)  פרס באפט"א לסרט הבריטי הטוב ביותר (18 בפברואר 2024)  פרס פיפרסקי (27 במאי 2023)  British Independent Film Award for Best Director (2001)  גרנד פרי של פסטיבל קאן (27 במאי 2023)  פרס באפט"א לסרט הזר הטוב ביותר (18 בפברואר 2024) 
 פרופיל ב-IMDb
 
ג'ונתן גלייזר (באנגלית: Jonathan Glazer; נולד ב-26 במרץ 1965) הוא במאי ותסריטאי אנגלי-יהודי. ביים ארבעה סרטים באורך מלא, בהם "אזור העניין" שזכה בפרס אוסקר לסרט הבין-לאומי הטוב ביותר, וידאו קליפים עבור להקות כמו רדיוהד, מאסיב אטאק, בלר וג'מירוקוואי, וכן פרסומות עבור חברות כמו קודאק, מאזדה, נייקי ואחרות.
ביוגרפיה

ג'ונתן גלייזר נולד ב-1965 בלונדון, למשפחה יהודית רפורמית שמוצאה מאוקראינה ומבסרביה והגיעה לאנגליה בתחילת המאה העשרים. למד בבית הספר Jewish Free School (אנ') ששכן ברובע קמדן. הוא שהה חמישה חודשים בכפר הנוער גבעת וושינגטון. עם סיום לימודיו בעיצוב במה באוניברסיטת נוטינגהם טרנט (אנ') החל לעסוק בבימוי בתיאטרון ובעריכת קדימונים לסרטים.
בשנת 1993 כתב וביים שלושה סרטים קצרים, "Mad", "Pool" ו-"Commission", והצטרף לחברת Academy Commercials, חברת הפקה ששכנה במרכז לונדון. הוא ביים סרטוני פרסומת לחברות "גינס" ו"סטלה ארטואה". החל מאמצע שנות ה-90 ביים וידאו קליפים בולטים, והוכתר כבמאי השנה של MTV לשנת 1997.
בשנת 2000 ביים את סרטו המלא הראשון, "לצאת נקי" (Sexy Beast), בכיכובם של ריי וינסטון ובן קינגסלי. ב-2004 ביים בארצות הברית את סרטו השני, "לידה" (Birth), בכיכובה של ניקול קידמן. ב-2013 ביים את הסרט "מתחת לעור" (Under the Skin) בכיכובה של סקרלט ג'והנסון. הסרט פתח באותה שנה את פסטיבל הקולנוע בטליורייד וזכה לשבחי המבקרים.
סרטו "אזור העניין" (The Zone of Interest), על פי רומן בשם זה מאת מרטין איימיס, פתח את פסטיבל הקולנוע בקאן בשנת 2023, וזכה בפרס גרנד פרי. הסרט זכה גם בפרס אוסקר לסרט הבין-לאומי הטוב ביותר. בנאום הקצר שנשא בטקס הפרס אמר: "הסרט שלנו מראה לאיזה שפל הדה-הומניזציה יכולה להוביל אותנו. אנחנו עומדים כאן כאנשים המסרבים לכך שישתמשו ביהדות שלהם ובשואה לשם כיבוש שפגע בכל כך הרבה אנשים חפים מפשע, בין אם זה הקורבנות של טבח שבעה באוקטובר או המתקפה המתמשכת על עזה".
חיים אישיים

גלייזר, שממעט לחשוף את חייו הפרטיים, נשוי לרייצ'ל פנפולד, מפקחת אפקטים חזותיים. הם גרים בקמדן שבצפון לונדון ולהם שלושה ילדים.
גלייזר הזכיר לעיתים קרובות את סטנלי קובריק כבמאי הסרטים האהוב עליו, ואמר שחש מקורב לקולנוע האיטלקי והרוסי. ההשפעות האמנותיות שלו כוללות את אינגמר ברגמן, ריינר ורנר פאסבינדר, פדריקו פליני ופייר פאולו פאזוליני.
הוא חובב כדורגל ואוהד את קבוצת ארסנל.
פילמוגרפיה > סרטי קולנוע

לצאת נקי (2000)
לידה (2004)
מתחת לעור (2013)
אזור העניין (2023).
פילמוגרפיה > וידאו קליפים

Karmacoma, מאסיב אטאק (1995)
The Universal, בלר, (1995)
Street Spirit (Fade Out), רדיוהד (1996)
Virtual Insanity, ג'מירוקוואי (1996)
Into My Arms, ניק קייב (1997)
Karma Police, רדיוהד (1997)
A Song for the Lovers, ריצ'רד אשקרופט (2000)
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2024 | פרס אוסקר | הבמאי הטוב ביותר | אזור העניין | מועמדות |  |
| 2024 | פרס אוסקר | התסריט המעובד הטוב ביותר | אזור העניין | מועמדות |  |
הערות שוליים

↑    Robbie Collin, ‏‘These people absolutely could be us’: Jonathan Glazer on his film about the mastermind of Auschwitz, The Telegraph, 24 January 2024
↑  "He's turned the screen Scarlett after a long and alien journey". The Jewish Chronicle. אורכב מ-המקור ב-7 בפברואר 2024. נבדק ב-7 בפברואר 2024. {{cite news}}:  (עזרה)
↑  המחאה נגד ישראל וההצלחה של "אופנהיימר": סיכום טקס האוסקר, באתר מעריב אונליין, 11 במרץ 2024
↑  בנימין טוביאס, מה בסך הכול אמר ג'ונתן גלייזר? דברים שלא מעט יהודים חושבים, באתר ynet, 11 במרץ 2024
↑  Quarshie, Barbara (24 בינואר 2024). "Jonathan Glazer Wife: Meet Rachel Penfold". ABTC. נבדק ב-7 בפברואר 2024. {{cite news}}:  (עזרה)
↑  Romney, Jonathan (12 ביולי 2014). "Jonathan Glazer interview: 'It felt as if we were under siege'". The Guardian. אורכב מ-המקור ב-15 ביולי 2014. נבדק ב-7 בפברואר 2024. {{cite news}}:  (עזרה)
↑  Davis, Brian (1 ביוני 1996). "His arsenal rules; Jonathan Glazer, a rising star on the British ad scene, is an Arsenal supporter with quite a filmic arsenal of his own". Ad Age. אורכב מ-המקור ב-7 בפברואר 2024. נבדק ב-7 בפברואר 2024. {{cite news}}:  (עזרה)
↑  Leigh, Danny (6 במרץ 2014). "Under the Skin: why did this chilling masterpiece take a decade?". The Guardian. אורכב מ-המקור ב-30 באפריל 2014. נבדק ב-7 בפברואר 2024. {{cite news}}:  (עזרה)
↑   ג'יילס הארווי, ניו יורק טיימס, איך יוצרים סרט שואה בעידן של אנטישמיות גואה? "אזור העניין" של ג'ונתן גלייזר מנסה להשיב, באתר הארץ, 7 במרץ 2024
↑  The 96th Academy Awards | 2024, www.oscars.org, ‏2024-01-23 (באנגלית)
משפט וצבא

משפט וצבא הוא כתב העת של הפרקליטות הצבאית. ככלל, עסק כתב העת בסוגיות משפטיות, בסוגיות צבאיות ובסוגיות המשיקות לשתיהן: משפט צבאי, דיני מלחמה, דין משמעתי בצה"ל, ועוד. כתב העת הפסיק את פעילותו בשנת 2015, ונכון להיום הוא אינו פעיל.
כתב העת החל לצאת לאור בדצמבר 1983. לאחר הוצאת הגיליון ה-12, בדצמבר 1991, חלה הפסקה בפעילותו, והוא שב ויצא לאור רק ב-1999. החל משנה זו הוא החל יוצא לאור באמצעות בית הספר למשפט צבאי של הפרקליטות הצבאית, עד שנת 2015 כאמור.
חברי המערכת היו קצינים בפרקליטות הצבאית, ולצדם פועלת ועדה מייעצת, בה חברים (נכון לשנת 2009) פרופ' שבתאי רוזן (נשיא כבוד), השופט ד"ר עודד מודריק (יו"ר), פרופ' אריאל בנדור, השופטת פרופ' דפנה ברק-ארז, השופט ד"ר יגאל מרזל, השופט ד"ר מנחם פינקלשטיין, פרופ' יובל שני ופרופ' עמוס שפירא.
יובל עודד

יובל עודד (נולד ב-1965) הוא פסיכולוג, נוירופסיכולוג, פסיכופיזיולוג קליני, חוקר ויזם ישראלי, המתמחה בטיפול במצבי לחץ קיצוניים.
ביוגרפיה > ראשית חייו

עודד נולד ב-1965 באוגנדה, בעת שהוריו שירתו שם מטעם משרד החוץ. בשנת 1984 הוא התגייס לצה"ל, שם שירת כסייר לוחם ביחידת שלדג של חיל האוויר, והשתתף במבצע משה ובמבצעי עומק נוספים. בשנת 1993 סיים לימודי תואר ראשון בביולוגיה ופסיכולוגיה מהאוניברסיטה העברית, ובשנת 1995 סיים לימודי תואר שני בפסיכולוגיה מאוניברסיטת בר-אילן.
ביוגרפיה > קריירה

בין השנים 2000–2009 הקים וניהל עודד את המרפאה לפסיכופיזיולוגיה קלינית במרכז שניידר לרפואת ילדים בישראל. בינואר 1999 הקים עודד את חברת Psy-Phi, המפעילה מספר פרויקטים כגון חדר הכושר המנטלי שנבחר לאמן יחידות מובחרות בצה"ל, טייסי קרב, צוללנים, מנהלים ואנשי צוות רפואיים כדי להשיג ולשמור על ביצועים אופטימליים תחת לחץ. בעבר שימש יועץ למשרד ההגנה הצרפתי, צבא ארצות הברית, וכיום מייעץ לגופים שונים בארצות הברית, אירופה ויפן בנושא שיפור ביצועים תחת לחץ בעזרת ביופידבק וטכניקות לחיסון בפני לחצים. ב-15 השנים האחרונות פיתח שיטת טיפול CBT-BF™ - שיטה המשלבת בין קשיבות (מיינדפולנס), טיפול קוגניטיבי וביופידבק. בעבודת הדוקטורט שלו פיתח מדדים פיזיולוגיים (מרקרים) לסטרס.
באפריל 2005 הוא מונה ליו"ר האיגוד הישראלי לפסיכו-פיזיולוגיה יישומית וביופידבק, תפקיד בו שימש עד אפריל 2009. בשנת 2006 החל עודד בלימודי תואר שלישי בפסיכולוגיה באוניברסיטת חיפה, אותם סיים בשנת 2013. במאי 2009 הוא פיתח את תוכנת הביופידבק Alive לשימוש ביתי ומקצועי. התוכנה נכנסה לשימוש במוסדות בארצות הברית ובישראל.
מיזמים

בפברואר 2010 הוא ייסד ומונה ליו"ר שותף ביחד עם ד"ר ענת ברנע (לסקר) של האיגוד הישראלי לקידום הביופידבק והנוירופידבק בישראל (IBNA). בינואר 2015 ייסד את 'מרכז גדות' לטיפול בהפרעות מתח וחרדה, ובפברואר אותה שנה ייסד את חברת IFEELLABS, שפיתחה פתרון לטיפול באסתמה, המערב אימון פיזיולוגי ביחד עם משחק. החברה זכתה במקום הראשון מבין 80 סטארטאפים בפיסגת הבריאות העולמית 2016. ביוני 2016 הוא מונה למנהל מחקר ופיתוח פסיכופיזיולוגי ושותף בחברת סנסוריטי, העוסקת בזיהוי מצבי לחץ מרחוק ללא צורך בחיבור לחיישנים כלשהם. בנוסף, עודד הוא חבר בצוות ההוראה של האיגוד האירופאי לביופידבק בתוכנית Learn from the best ומפתח תוכנה ייעודית לשימוש כוחות ביטחון. בשנת 2017 פיתח עודד ביחד עם היוצרת דניאל נטלי קינד את היצירה המשלבת ביופידבק ותנועה בשם Feedback. ביחד עם אנסמבל ענת עודד הופיע עם היצירה בפסטיבלים שונים בישראל, ניו יורק ובהרווארד בבוסטון. בשנת 2021 הקים עודד את האקדמיה לביופידבק.
תחומי מחקר

עודד שותף למספר קבוצות מחקר בתחום הביופידבק, בשיתוף המרכז הבינתחומי בהרצליה הוא חוקר את שיפור יכולות הוויסות של אנשים על הרצף האוטיסטי בשיתוף המחלקה לפסיכולוגיה באוניברסיטת תל אביב הוא חוקר את הקשר בין נטיות כפייתיות (OC) לפירוש סובייקטיבי של גירויים חיצוניים בשיתוף עם אוניברסיטת חיפה הוא חוקר שיפור החוסן בעזרת ביופידבק. כמו כן מנהל מחקרים בנושא פסיכופיזיולוגיה וביופידבק במחלות כרוניות ובמצבי לחץ במסגרת המיזמים בהם הוא שותף.
עודד מנהל קורסים בביופידבק ושיטת MBSR / MBCT לאנשי מקצוע בשיתוף פעולה עם אוניברסיטאות בר-אילן וחיפה, וכן מרצה בתוכניות להכשרת פסיכולוגים קליניים באוניברסיטת תל אביב, בר-אילן והמרכז הבינתחומי. כמו כן הוא מתנדב באור למשפחות, עמותה להורים שכולים.